મેકઅપમાં શું નવું છે? અને મારો લુક બીજા કરતાં અલગ કઈ રીતે પડે? એ માટે આપણે કેટલુંય સર્ચ કરતા હોઈએ છીએ અને એ સર્ચમાં જે નવું મળે એ ટ્રાય પણ કરતા હોઈએ છીએ. તો ચાલો આજે તમારા ટ્રાય કરવાના ઑપ્શનમાં હજી એક ઑપ્શનનો ઉમેરો કરી દો. આ ઑપ્શન આંખોના અટ્રૅક્ટિવ લુક માટે છે. આંખોને અટ્રૅક્ટિવ લુક માટે આઇલાઇનર અને આઇ-શૅડો બહુ મહkવનો ભાગ ભજવે છે. આઇ-શૅડોમાં તમે કલર-કૉમ્બિનેશન સાથે રમી શકો છો, પણ આઇલાઇનરમાં પાંપણની ઉપર સીધી લાઇન કર્યા સિવાય કંઈ કરી શકતા નથી. ના, એ સીધી લાઇનમાં તમે વેરિએશન કરી શકો છો; જેમ કે જાડી લાઇન, પાતળીથી જાડી થતી જતી લાઇન, વિંગ્સના શેપની લાઇન વગેરે. બીજી કોઈ વરાઇટી એમાં કરવા મળતી નથી. બધા જાણે છે કે આંખ એ સૌંદર્યનું ઘરેણું છે એટલે એ જેટલી સુંદર હશે એટલો તમારો ચહેરો વધારે ખીલી ઊઠશે, પણ બધાના મનમાં એક જ સવાલ છે કે આંખોને અટ્રૅક્ટિવ કરવી કઈ રીતે?